# Edmund Rumpler

Edmund Rumpler (Viena, Imperi Austrohongarès, 4 gener de 1872 – 7 de setembre de 1940) va ser un enginyer d'automòbils i aeronaus austríac.
Nascut a Àustria, va treballar principalment a Alemanya. Com a enginyer d'automoció de formació, va col·laborar amb Hans Ledwinka en el primer cotxe Tatra (llavors anomenat Nesselsdorfer-Wagenbau), el Präsident, en 1897.
Als 30 anys, el 1902, va marxar de Daimler per ser director tècnic d'Adler. Va dissenyar el primer motor alemany en tenir motor i transmissió mecànica en una sola unitat a Adler. L'any següent, va patentar un sistema de suspensió posterior mitjançant un eix oscil·lant (una idea posteriorment usada per Ferdinand Porsche al KdF Wagen i el Porsche 356, així com per Chevrolet al Corvair).
Els germans Wright van aconseguir redirigir l'atenció de Rumpler cap a l'aviació. Va marxar d'Adler el 1907, i en 1910, igual que el Taube (colom en alemany) del compatriota Igo Etrich, Rumpler va esdevenir el primer fabricant d'aeronaus d'Alemanya.
Rumpler va continuar estar interessat en els automòbils, i després de la Primera Guerra Mundial, va aplicar l'aerodinàmica d'aeronaus a un cotxe, així va crear el Tropfenwagen (de l'alemany, el "cotxe gota") a Berlín. Aquest model va causar gran sensació al Berlin Auto Show de 1921. Rumpler va aconseguir produir un cotxe amb un C$_w$ sorprenentment baix de només 0,28 (quan es va provar en 1979); el Fiat Balilla de l'època, per contra, era de 0,60.
El disseny de Rumpler va inspirar el Benz Tropfenwagen de 1923 (que virtualment utilitzava el xassís original de Rumpler) i l'Auto Union (també construït en part per enginyers de Rumpler) dels corredors del Grand Prix.
El Tropfenwagen de Rumpler no va ser un èxit comercial: només se'n van fabricar 100, dels quals només en van sobreviure dos. Rumpler va tornar a les aeronaus.
Com que Rumpler era jueu, va ser empresonat després que Adolf Hitler arribàs al poder el 1933, fet que va arruïnar la seva carrera, tot i que va ser alliberat posteriorment. Va morir el 1940, i els Nazis van destruir els seus arxius.
Rumpler fabricà o ideà diversos models d'avions : Taube, 4A13, 4A15, 4B11, 4B12, 5A4, 4E, 6A2, 6B1, 6B2, 7D, B.I, C.I, C.III, C.IV, C.V, C.VII, C.IX, C.X, D.I, G.I, G.II, G.III.

## Obres publicades per Rumpler

* Rumpler, Edmund. Die Flugmaschine - Kritische Besprechung ausgeführter Flugmaschinen mit besonderer Berücksichtigung der geschichtlichen Entwicklung (en alemany). Berlín: Berliner Verein für Luftschiffahrt, 1909.
* Edmund Rumpler: Der 1000 PS Flugmotor. Dissertation Technische Hochschule Berlin, 1920. 63 S.
* Edmund Rumpler: Vorderrad-Antrieb für Lastwagen und Omnibusse. (in Henschel-Hefte. Febr. 1931, Kraftwagensondernummer.) Henschel & Sohn A. G., Kassel 1931.

## Referències

* 1 2 3 4 5 6 7 8 Wise 1974, p.1964
* 1 2 3 4 5 6 7 Lyons 1988, p.73
* ↑ Setright 1974, p.38
* 1 2 Lyons 1988, p.74

## Bibliografia

* Wise, David Burgess. "Rumpler: One Aeroplane which Never Flew", in Northey, Tom, ed. World of Automobiles (London: Orbis, 1974), Vol. 17, p. 1964
* Lyons, Pete. "10 Best Ahead-of-Their-Time Machines". Car and Driver, 1/88, pp.73–4.
* Setright, L. J. K. "Aerodynamics: Finding the Right Shape for the Car Body", in Northey, Tom, ed. World of Automobiles (London: Orbis, 1974), Vol. 1, p. 38.